**PROTOKOLL FRA STYREMØTE I GIV IKS**

**Tidspunkt: Tirsdag 2. april 2024 kl 16-17**

**Sted: Teams**

Til stede på møtet:

Sjur Strand, Janne Herseth, Ann Christin Mengkrok, Per O Stenslet, Hilde Fagerbekk og Gry Høgberg

Innkalling og saksliste til møtet sendes ut i Outlook.

**Saksliste:**

**Sak S-10/24 Godkjenning av innkalling, saksliste og protokoll fra 14.03.24**

Innkalling, saksliste og protokoll fra 14.03.24 ble godkjent.

**Sak S-11/24 Selskapsavtale for GIV IKS – uttalelse fra styret**

GIV fikk oversendt utkast til ny selskapsavtale fra utnevnt arbeidsgruppe den 15.03.2024. Styret i GIV bes om en uttalelse med frist 15.04.24. Deretter skal avtalen ferdigstilles for politisk behandling i kommunestyrene.

Styret gjennomgikk avtalen og har kommentarer til punktene 1.4, 3.4, 4. og 6.1.

Vedtak:

*Administrasjonen formulerer en uttalelse på bakgrunn av tilbakemeldingene fra styret og sender den til arbeidsgruppa innen fristen 15.04.*

**Sak S-12/24 Forberedelse av saker til representantskapsmøte 06.05.24**

Ifølge utsendt møteplan skal representantskapet behandle foreløpig budsjett for 2025, ny selskapsavtale og endring av PR-stillingen i møte 06.05.24. Innkallingen og saksdokumenter sendes ut mandag 8. april.

Budsjett 2025

Styret skal behandle foreløpig budsjett før det sendes ut til representantene. Daglig leder bruker den vedtatte økonomiplanen og rammebudsjettet som utgangspunkt for budsjettet. Daglig leder foreslår en justering av kostnader til KLP og en endring av kostnader og fordeling til programrådgiverstillingen. Budsjettforslaget sendes ut til styremedlemmene på mail for godkjenning.

PR-stilling

Det er avtalt med Sør-Odal kommune at tjenesten avvikles etter første halvår. GIV har sendt brev til Nord-Odal kommune og bedt om en avklaring på situasjonen. Eidskog har signalisert at de fortsatt ønsker å kjøpe tjenesten av GIV. Denne situasjonen vil ikke være avklart fullt og helt innen representantskapsmøtet i mai. Problemstillingen vedrørende oppgave- og kostnadsfordelingen mellom kommunene må behandles i styremøte 11. april. Saken sendes derfor ikke ut til representantskapet før styremøtet.

Selskapsavtale

Styrets uttalelse og utkast til selskapsavtale sendes ut til representantskapet sammen med møteinnkalling.

**Sak S-13/24 Eventuelt**

Det er behov for å gjøre endringer på møteplanen. Møtet 11. april gjennomføres i Teams, Styremøte i mai legges til tirsdag 21.05. kl 15-17 i Teams.

Kongsvinger, 3. april 2024

Sjur Strand Janne Herseth Ann Christin Mengkrok

styreleder nestleder styremedlem

Per Olav Stenslet Hilde Fagerbekk

styremedlem styremedlem